Document ID: 32004R1997

UREDBA KOMISIJE (ES) št. 1997/2004
z dne 19. novembra 2004
o spremembi Uredbe (ES) št. 14/2004 glede predvidene bilance oskrbe Madeire za sektor govejega in telečjega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) (1) in zlasti člena 3(6) Uredbe,
ob upoštevanju naslednjega:
(1)
Uredba Komisije (ES) št. 14/2004 z dne 30. decembra 2003 o določitvi bilanc oskrbe in pomoči Skupnosti za oskrbo z nekaterimi osnovnimi proizvodi za prehrano ljudi in za predelavo, kot kmetijskimi vložki in za dobavo živih živali in jajc najbolj oddaljenim regijam skladno z Uredbo Sveta (ES) št. 1453/2001 (2) določa predvideno bilanco oskrbe in pomoč Skupnosti za proizvode, zajete v posebnem režimu oskrbe, zlasti za otočji Azore in Madeiro.
(2)
Sedanja raven izvajanja letnih bilanc oskrbe z zamrznjenim govejim in telečjim mesom Madeire odraža, da so količine, določene za oskrbo z omenjenim proizvodom, zaradi povpraševanja, večjega od predvidenega, manjše od potreb.
(3)
Količine omenjenega proizvoda je zato treba prilagoditi dejanskim potrebam zadevne najbolj oddaljene regije.
(4)
Uredbo (ES) št. 14/2004 je zato treba ustrezno spremeniti.
(5)
Ukrepi, predvideni s to uredbo, so v skladu z mnenji zadevnih upravljalnih odborov -
SPREJELA NASLEDNJO UREDBO:
Člen 1
V Prilogi III k Uredbi (ES) št. 14/2004 se del 7 nadomesti z besedilom iz Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. novembra 2004

Labels: 3
18
17
19